pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลฯ เผย "นายกฯ " ห่วงใยกรณีพบผู้ป่วยโควิด-19 ในเด็กเพิ่มขึ้นอย่างต่อเนื่อง ขอพ่อแม่ ผู้ปกครอง สังเกตอาการ ดูแลใกล้ชิด
วันจันทร์ที่ 24 มกราคม 2565
โฆษกรัฐบาลฯ เผย  "นายกฯ "  ห่วงใยกรณีพบผู้ป่วยโควิด-19 ในเด็กเพิ่มขึ้นอย่างต่อเนื่อง  ขอพ่อแม่ ผู้ปกครอง สังเกตอาการ ดูแลใกล้ชิด
โฆษกรัฐบาลฯ เผย  "นายกฯ "  ห่วงใยกรณีพบผู้ป่วยโควิด-19 ในเด็กเพิ่มขึ้นอย่างต่อเนื่อง  ขอพ่อแม่ ผู้ปกครอง สังเกตอาการ ดูแลใกล้ชิด ขณะที่ วัคซีน "ไฟเซอร์" เด็ก จะเริ่มให้บริการฉีดในวันที่ 31 ม.ค.นี้
วันนี้ 24 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยกรณีพบผู้ป่วยโควิด-19 ในเด็กเพิ่มขึ้นอย่างต่อเนื่อง โดยเฉพาะกลุ่มเด็กเล็กที่ได้รับเชื้อโควิด-19 จากคนในครอบครัว วอนผู้ปกครอง พ่อ แม่ หลีกเลี่ยงพาเด็กไปในสถานที่ที่มีคนจํานวนมาก ไม่เพิ่มโอกาสในการรับเชื้อ ขณะเดียวกันแนะนําให้ผู้ปกครองซึ่งต้องอยู่ใกล้ชิดเด็กขอให้เข้ารับวัคซีนให้ครบโดส เพื่อลดโอกาสที่จะนําเชื้อมาสู่เด็กเล็กด้วย
โฆษกประจําสํานักนายกรัฐมนตรี ยังแนะนําว่าการป้องกันการติดเชื้อโควิด-19 ให้กับเด็กนั้นควรทําควบคู่กับการฉีดวัคซีนอย่างทั่วถึง โดยวัคซีนไฟเซอร์สําหรับเด็กอายุ 5-11 ปี ที่จะเข้ามาถึงประเทศไทยวันที่ 26 ม.ค.นี้ จํานวน 3 ล้านโดสจาก 10 ล้านโดส จะเริ่มให้บริการฉีดแห่งแรกที่สถาบันสุขภาพเด็กแห่งชาติมหาราชินี (รพ.เด็ก) ก่อนเป็นแห่งแรก เพื่อเดินหน้าฉีดให้กับเด็กที่มีโรคประจําตัว ซึ่งถือเป็นเด็กกลุ่มเสี่ยง ก่อนจะกระจายไปยังรพ.ต่าง ๆ ซึ่งได้ประสานกระทรวงศึกษาธิการดําเนินการฉีดวัคซีนให้กับเด็กแล้ว โดย สธ. ตั้งเป้าจะเริ่มฉีดวัคซีน "ไฟเซอร์" เด็ก ในวันที่ 31 ม.ค.นี้ทั้งนี้ ขอความร่วมมือผู้ปกครองให้พาบุตรหลานมารับการฉีดวัคซีนด้วยความสมัครใจ เพื่อความปลอดภัยที่สําคัญ คือ วัคซีนใจ ด้วยการอธิบายให้เด็กมีความเข้าใจอาการของโรค การเจ็บป่วยโควิด -19 สามารถรักษาได้ รวมทั้งลดอคติกับผู้ติดเชื้อโควิด-19 หรือหายแล้ว
สําหรับ ตัวเลขผู้ติดเชื้อโควิด-19 รายใหม่ วันนี้ รวม 7,139 ราย จําแนกเป็นผู้ป่วยจากในประเทศ 6,944 ราย ผู้ป่วยมาจากต่างประเทศ 195 ราย ผู้ป่วยสะสม 161,204 ราย (ตั้งแต่ 1 มกราคม 2565) หายป่วยกลับบ้าน 8,100 ราย หายป่วยสะสม 1 1 1,6 15 ราย (ตั้งแต่ 1 มกราคม 2565) ผู้ป่วยกําลังรักษา 82,485 ราย เสียชีวิต 13 ราย โดยล่าสุดการให้บริการวัคซีน โควิด -19 สะสมอยู่ที่113,314,889 โดส เข็มที่ 1 ฉีดสะสม 52,045,365 โดส เข็มที่ 2 ฉีดสะสม 48,156,910 โดส เข็มที่ 3 ฉีดสะสม 12,303,726 โดส เข็มที่ 4 ฉีดสะสม 808,888 โดส นอกจากนี้ สถิติการฉีดวัคซีนโควิด-19 ทั่วโลกแล้ว 9,902 ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 36.5 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง
..................................
รัฐบาลไทย-ข่าวทำเนียบรัฐบาล-พลเอก วรเกียรติ รัตนานนท์ ปลัดกระทรวงกลาโหม รับมอบเครื่องราชอิสริยาภรณ์สหไมตรีจาก นาย Ouk Sorphorn เอกอัครราชทูตราชอาณาจักรกัมพูชา ประจำประเทศไทย ณ สถานเอกอัครราชทูตกัมพูชา ประจำปร
วันพุธที่ 26 มกราคม 2565
พลเอก วรเกียรติ รัตนานนท์ ปลัดกระทรวงกลาโหม รับมอบเครื่องราชอิสริยาภรณ์สหไมตรีจาก นาย Ouk Sorphorn เอกอัครราชทูตราชอาณาจักรกัมพูชา ประจําประเทศไทย ณ สถานเอกอัครราชทูตกัมพูชา ประจําปร
โดยเครื่องราชอิสริยาภรณ์ สหไมตรีตระกูลนี้จะมอบเพื่อเป็นเครื่องหมายแห่งมิตรภาพแก่ชาวต่างชาติผู้มีความชอบดีเด่นต่อพระมหากษัตริย์และประชาชนแห่งราชอาณาจักรกัมพูชา โดยเฉพาะอย่างยิ่งในด้านการเสริมสร้างความสัมพันธ์ระหว่างประเทศหรือด้านการทูต
#ความสัมพันธ์ระหว่างประเทศ
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล- โฆษกรัฐบาลเผย "นายกฯ" ชมคนไทยส่วนใหญ่ยังสมัครใจสวมหน้ากากอนามัย แม้ผ่อนคลายข้อกำหนดฯ แล้ว ย้ำการพิจารณามาตรการต่าง ๆ เป็นไปอย่างรอบคอบ ขณะที่ยอดผู้ป่วยวันนี้ 2,236 ราย
วันเสาร์ที่ 25 มิถุนายน 2565
โฆษกรัฐบาลเผย "นายกฯ" ชมคนไทยส่วนใหญ่ยังสมัครใจสวมหน้ากากอนามัย แม้ผ่อนคลายข้อกําหนดฯ แล้ว ย้ําการพิจารณามาตรการต่าง ๆ เป็นไปอย่างรอบคอบ  ขณะที่ยอดผู้ป่วยวันนี้ 2,236 ราย
โฆษกรัฐบาลเผย "นายกฯ" ชมคนไทยส่วนใหญ่ยังสมัครใจสวมหน้ากากอนามัย แม้ผ่อนคลายข้อกําหนดฯ แล้ว ย้ําการพิจารณามาตรการต่าง ๆ เป็นไปอย่างรอบคอบ  ขณะที่ยอดผู้ป่วยวันนี้ 2,236 ราย
วันนี้ (25 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมที่คนไทยส่วนใหญ่ ยังให้ความสําคัญและเห็นประโยชน์การสวมหน้ากากผ้า/หน้ากากอนามัย ด้วยความสมัครใจ เพื่อประโยชน์ด้านสุขอนามัยของตนเองและผู้อื่น แม้จะมีการผ่อนคลายข้อกําหนด ตามความในมาตรา 9 แห่งพระราชกําหนด การบริหารราชการในสถานการณ์ฉุกเฉิน พ.ศ. 2548 ฉบับที่ 46 แล้ว ซึ่งหลักปฏิบัติตนแบบครอบจักรวาล (Universal Prevention) ยังสามารถใช้ได้ทุกสถานที่ ทุกวัน เพื่อความปลอดภัยต่อตนเองและผู้อี่น  ทั้งนี้ รัฐบาลและศูนย์บริหารสถานการณ์โควิด-19 ได้ดําเนินการมาตรการต่าง ๆ ด้วยความรอบคอบ รัดกุม เพื่อแก้ปัญหาโควิด-19 ไปพร้อมๆกับให้ประชาชนสามารถดําเนินกิจกรรมทางเศรษฐกิจ
สําหรับสถานการณ์การแพร่ระบาดของโควิด-19 วันนี้ (25 มิถุนายน 2565) พบผู้ติดเชื้อโควิด-19 รายใหม่ จํานวน 2,236 ราย จําแนกเป็นผู้ป่วยในประเทศ 2,235 รายผู้ป่วยมาจากต่างประเทศ 1 รายผู้ป่วยสะสม 2,288,342 ราย (ตั้งแต่ 1 มกราคม 2565) หายป่วยกลับบ้านแล้ว 1,892 ราย หายป่วยสะสม 2,289,922 ราย (ตั้งแต่ 1 มกราคม 2565) กําลังรักษา 22,786 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 602 ราย และมีผู้เสียชีวิต 16 ราย
..........................
รัฐบาลไทย-ข่าวทำเนียบรัฐบาล-พม. จับมือลาซารัส และเครือข่ายเพื่อสังคม มอบถุงยังชีพและฉีดพ่นฆ่าเชื้อโควิด-19 ให้ชุมชนสามัคคีธรรม ซอยอ่อนนุช 84 กทม. ภายใต้โครงการ "Hope For Home บ้านนี้มีความหวัง"
วันพุธที่ 30 มิถุนายน 2564
พม. จับมือลาซารัส และเครือข่ายเพื่อสังคม มอบถุงยังชีพและฉีดพ่นฆ่าเชื้อโควิด-19 ให้ชุมชนสามัคคีธรรม ซอยอ่อนนุช 84 กทม. ภายใต้โครงการ "Hope For Home บ้านนี้มีความหวัง"
พม. จับมือลาซารัส และเครือข่ายเพื่อสังคม มอบถุงยังชีพและฉีดพ่นฆ่าเชื้อโควิด-19 ให้ชุมชนสามัคคีธรรม ซอยอ่อนนุช 84 กทม. ภายใต้โครงการ "Hope For Home บ้านนี้มีความหวัง"
วันนี้ (26 มิ.ย. 64) เวลา 09.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ลงพื้นที่มอบถุงยังชีพ เพื่อช่วยเหลือและบรรเทาความเดือดร้อนให้กับกลุ่มเปราะบางและประชาชนที่ได้รับผลกระทบจากการแพร่ระบาดของโรคโควิด-19พร้อมทั้งนําทีมฉีดพ่นยาฆ่าเชื้อจากผลิตภัณฑ์ ลาซารัส ณ ชุมชนสามัคคีธรรม ซอยอ่อนนุช 84 เขตประเวศ กทม. จํานวน 150 หลังคาเรือน ภายใต้โครงการ Hope For Home บ้านนี้มีความหวัง ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.) ร่วมกับผลิตภัณฑ์ฆ่าเชื้อโรค ลาซารัส และเครือข่ายเพื่อสังคม กลุ่มการแพทย์อาสาเพื่อสังคม เครือข่ายภาคเอกชน โครงการมูลนิธิสงเคราะห์ชาวไทย และ 3 หน่วยงานองค์กรใหญ่คริสเตียนในประเทศไทย ที่จัดทําโครงการ รอดด้วยรัก รวมทั้งศิลปินอาสา อพม. (อาสาสมัครพัฒนาสังคมและความมั่นคงของมนุษย์) ได้แก่ นายศตวรรษ เศรษฐกร (เต๊ะ) นักร้อง นักแสดง และนางสาวปุณยนุช วรนิธิพงศ์ (ตุ๊กตา) พิธีกรรายการโทรทัศน์
นายอนุกูลกล่าวว่า โครงการ Hope for Home บ้านนี้มีความหวัง เป็นความร่วมมือของภาคีเครือข่ายทั้งหน่วยงานภาครัฐ ภาคเอกชน และภาคประชาชน ที่ร่วมกันสนับสนุนการพัฒนาสังคมและช่วยเหลือกลุ่มเปราะบางทั้งเด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส รวมทั้งประชาชนในชุมชนพื้นที่ กทม. และต่างจังหวัดทั่วประเทศ ที่กําลังประสบปัญหาความเดือดร้อนและความยากลําบากจากผลกระทบของโรคโควิด-19 ระลอกใหม่ สําหรับวันนี้ มีการลงพื้นที่ ณ ชุมชนสามัคคีธรรม ซอยอ่อนนุช 84 เพื่อฉีดพ่นฆ่าเชื้อในชุมชน จํานวน 150 หลังคาเรือน ด้วยผลิตภัณฑ์ฆ่าเชื้อโรค ลาซารัส ที่มีคุณสมบัติไม่ติดไฟและไม่เป็นอันตรายต่อผู้อยู่อาศัย นอกจากนี้ ยังมีการมอบถุงยังชีพ อาหาร และหน้ากากอนามัย ซึ่งก่อนหน้านี้ มีการลงพื้นที่หลายชุมชน อาทิ ชุมชนโค้งรถไฟยมราช ชุมชนเทพรักษา และชุมชนรัชฏภัณฑ์ (ซอยหมอเหล็ง) ทั้งนี้ ชุมชนอื่นๆ สามารถขอความช่วยเหลือ ผ่านกระทรวง พม. เพื่อประสานทีมอาสาเข้าฉีดพ่นฆ่าเชื้อให้กับชุมชนที่ได้รับผลกระทบต่อไป
นายอนุกูลกล่าวเพิ่มเติมว่า หากกลุ่มเปราะบางและประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่านอาสาสมัครพัฒนาสังคมและความมั่นคงของมนุษย์ในพื้นที่
รัฐบาลไทย-ข่าวทำเนียบรัฐบาล-เปิดผลงานป้องกันและปราบปรามการค้ามนุษย์ของไทย พร้อมดันไทยสู่ "เทียร์ 2" ในปี 65
วันพฤหัสบดีที่ 12 พฤษภาคม 2565
เปิดผลงานป้องกันและปราบปรามการค้ามนุษย์ของไทย พร้อมดันไทยสู่ "เทียร์ 2" ในปี 65
.....
พล.อ.ประวิตร วงษ์สุวรรณ รองนายกรัฐมนตรี เป็นประธานเปิดการประชุมชี้แจงแผนปฏิบัติการว่าด้วยกลไกการส่งต่อระดับชาติ การบริหารจัดการคดี และการช่วยเหลือคุ้มครองผู้เสียหายจากการค้ามนุษย์ และการบังคับใช้แรงงานหรือบริการ พ.ศ. 2565 พร้อมแถลงผลการดําเนินงานป้องกันและปราบปรามการค้ามนุษย์ของไทย
.
ที่ผ่านมา รัฐบาลเร่งแก้ไขปัญหาการค้ามนุษย์อย่างจริงจัง เพื่อให้เกิดผลเป็นรูปธรรมอย่างยั่งยืน ซึ่งการประกาศใช้แผนปฏิบัติการฯ จะเป็นการกําหนดวิธีและขั้นตอนปฏิบัติที่ชัดเจนให้ผู้ปฏิบัติทํางานได้อย่างรวดเร็ว มีประสิทธิภาพ สู่การยกระดับมาตรฐานการป้องกันและปราบปรามการค้ามนุษย์ตามหลักสิทธิมนุษยชน ให้มีมาตรฐานเป็นที่ยอมรับในระดับสากลต่อไป
.
และเมื่อพิจารณาจากผลการดําเนินงานที่ผ่านมา จะเห็นได้ว่ารัฐบาลให้ความสําคัญกับการป้องกันและปราบปรามการค้ามนุษย์มาโดยตลอด ดังนั้น ประเทศไทยจึงสมควรได้รับการเลื่อนระดับสู่เทียร์ 2 ในปีนี้
.
อ่านเพิ่มเติม คลิก https://www.thaigov.go.th/news/contents/details/54462
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ลูกจ้างเดอะวัน ประกันภัย เฮ! ได้รับเงินสงเคราะห์แล้ว หลังลุงตู่ กำชับ รมว.เฮ้ง เร่งดำเนินการ
วันเสาร์ที่ 19 กุมภาพันธ์ 2565
ลูกจ้างเดอะวัน ประกันภัย เฮ! ได้รับเงินสงเคราะห์แล้ว หลังลุงตู่ กําชับ รมว.เฮ้ง เร่งดําเนินการ
นายกรัฐมนตรี กําชับ รมว.แรงงาน ช่วยเหลืออดีตลูกจ้าง บมจ. เดอะ วัน ประกันภัย จ่ายเงินสงเคราะห์ กองทุนสงเคราะห์ลูกจ้าง กรณีค่าชดเชย จํานวน 285 คน รวม 5,027,890 บาท
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงความคืบหน้ากรณีบริษัท เดอะ วัน ประกันภัย จํากัด (มหาชน) ปิดกิจการเลิกจ้างลูกจ้างทั้งหมดว่า อดีตลูกจ้าง บมจ. เดอะ วัน ประกันภัย ที่ได้รับความเดือดร้อนจากการที่นายจ้างไม่ปฏิบัติตามคําสั่งพนักงานตรวจแรงงาน และอดีตลูกจ้างได้ขอรับเงินสงเคราะห์จากกองทุนสงเคราะห์ลูกจ้าง กรณีนายจ้างไม่จ่ายค่าชดเชย ตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 และที่แก้ไขเพิ่มเติม นั้น
นายสุชาติกล่าวต่อว่า รัฐบาลภายใต้การนําของท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่านพล.อ.ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงานได้แสดงความเป็นห่วงอดีตลูกจ้างบริษัทประกันภัยดังกล่าว เนื่องจากบริษัทฯ ปิดกิจการส่งผลให้ลูกจ้างตกงานทันที สะท้อนให้เห็นว่าบริษัทฯ ไม่มีความสามารถและไม่มีความพร้อมในการรับประกันภัยอีกต่อไป จึงสั่งการให้กรมสวัสดิการและคุ้มครองแรงงานช่วยเหลือลูกจ้างอย่างใกล้ชิด
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ในวันที่ 1 – 9 กุมภาพันธ์ 2565 อดีตลูกจ้างบริษัทดังกล่าวยื่นคําร้องขอรับเงินสงเคราะห์จากกองทุนสงเคราะห์ลูกจ้าง (กรณีเงินค่าชดเชย) เนื่องจากได้รับความเดือดร้อน นายจ้างไม่จ่ายค่าชดเชยให้ตามสิทธิที่พึงได้ ซึ่งกสร. ตรวจสอบพบว่ามีความถูกต้องครบถ้วนเป็นไปตามระเบียบคณะกรรมการกองทุนสงเคราะห์ลูกจ้างว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย พ.ศ. 2560 และที่แก้ไขเพิ่มเติม จึงดําเนินการจ่ายเงินสงเคราะห์ให้แก่ลูกจ้าง จํานวน 285 คน รวมเป็นเงิน 5,027,890 บาท โดยลูกจ้างที่แจ้งรับเงินผ่านธนาคารกรุงไทยจะได้รับเงินภายในวันที่ 18 กุมภาพันธ์ 2565 ส่วนลูกจ้างที่แจ้งรับเงินต่างธนาคาร จะได้รับเงินภายในวันอังคารที่ 22 กุมภาพันธ์ 2565
ทั้งนี้ ลูกจ้างที่เป็นผู้มีสิทธิได้รับเงินสงเคราะห์ตามระเบียบคณะกรรมการกองทุนสงเคราะห์ลูกจ้างฯ จากสาเหตุที่ถูกเลิกจ้างหลังสถานประกอบกิจการปิดดําเนินการแล้วไม่จ่ายค่าชดเชย หรือนายจ้างประสบปัญหาทางการเงินเพราะสาเหตุการระบาดของโรคติดเชื้อไวรัสโคโรนา 2019 สามารถขอรับเงินสงเคราะห์เพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร พื้นที่ 1-10 หรือหากมีข้อสงสัย สามารถติดต่อสายด่วนโทร 1506 กด 3 หรือ 1546 และทางสื่อออนไลน์ของกรมทุกช่องทาง
รัฐบาลไทย-ข่าวทำเนียบรัฐบาล-กรมการขนส่งทางบกเตรียมเอาผิดเพจปลอม แอบอ้างชื่อหน่วยงานรับทำใบอนุญาตขับรถ โดยไม่ต้องผ่านอบรมหรือทดสอบด้วยตนเอง
วันพุธที่ 30 มีนาคม 2565
กรมการขนส่งทางบกเตรียมเอาผิดเพจปลอม แอบอ้างชื่อหน่วยงานรับทําใบอนุญาตขับรถ โดยไม่ต้องผ่านอบรมหรือทดสอบด้วยตนเอง
กรมการขนส่งทางบกเตรียมเอาผิดเพจปลอม แอบอ้างชื่อหน่วยงานรับทําใบอนุญาตขับรถ โดยไม่ต้องผ่านอบรมหรือทดสอบด้วยตนเอง เตือนประชาชนอย่าหลงเชื่อ เสี่ยงได้ใบอนุญาตขับรถปลอม นําไปใช้มีความผิดตามกฎหมาย
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า กรณีมีเพจเฟซบุ๊กนําโลโก้และชื่อกรมการขนส่งทางบก (ขบ.) ไปใช้ในลักษณะแอบอ้างอาสาดําเนินการทําใบอนุญาตขับรถโดยไม่ต้องดําเนินการด้วยตนเอง อาจทําให้ประชาชนเกิดความเข้าใจผิดว่าเป็นเพจเฟซบุ๊กทางการที่ถูกต้องของ ขบ. ซึ่งเพจเฟซบุ๊กดังกล่าวเป็นเพจปลอม โดยเพจเฟซบุ๊กที่เป็นของหน่วยงานในสังกัด ขบ. ทุกเพจจะไม่มีการรับทําใบอนุญาตขับรถโดยไม่ต้องผ่านการอบรมหรือทดสอบด้วยตนเองแต่อย่างใด เนื่องจากการดําเนินการด้านใบอนุญาตขับรถทุกชนิด ทั้งการขอใหม่และการต่ออายุใบอนุญาตขับรถ ผู้ขอรับใบอนุญาตขับรถต้องผ่านการอบรมและทดสอบด้วยตนเองทุกขั้นตอนที่สํานักงานขนส่ง ไม่สามารถมอบอํานาจให้บุคคลอื่นมาดําเนินการแทนได้ ยกเว้นการขอรับใบอนุญาตขับรถระหว่างประเทศที่สามารถมอบอํานาจให้มาดําเนินการแทนได้ โดยหากพบเห็นขอให้อย่าหลงเชื่อตกเป็นเหยื่อโดยเด็ดขาด ทั้งนี้ เพื่อไม่ให้ประชาชนเกิดความเข้าใจผิด ขบ. จะประสานกับหน่วยงานที่เกี่ยวข้องเพื่อดําเนินคดีและสอบสวนการดําเนินการของมิจฉาชีพผ่านสื่อสังคมออนไลน์ต่อไป ทั้งนี้ การกระทําดังกล่าวถือเป็นความผิดตามมาตรา 14 (1) แห่งพระราชบัญญัติว่าด้วยการกระทําความผิดเกี่ยวกับคอมพิวเตอร์ พ.ศ. 2550 ฐานนําเข้าสู่ระบบคอมพิวเตอร์ซึ่งข้อมูลคอมพิวเตอร์อันเป็นเท็จ ข้อมูลคอมพิวเตอร์ที่บิดเบือนหรือปลอมหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชน ต้องระวางโทษจําคุกไม่เกิน 5 ปี หรือปรับไม่เกิน 100,000 บาท หรือทั้งจําทั้งปรับ และเป็นความผิดตามมาตรา 6 และมาตรา 7 แห่งพระราชบัญญัติเครื่องหมายราชการ พ.ศ. 2482 ฐานใช้เครื่องหมายราชการโดยไม่ได้รับอนุญาต และปลอมหรือเลียนเครื่องหมายราชการ ต้องระวางโทษจําคุกไม่เกิน 1 ปี และปรับไม่เกิน 2,000 บาท โดยที่ผ่านมาได้ตรวจพบการแอบอ้างดําเนินการรับทําใบอนุญาตขับรถบนสื่อสังคมออนไลน์จํานวนมาก และได้มีการแจ้งความดําเนินคดีกับกลุ่มมิจฉาชีพดังกล่าวแล้ว ดังนั้น จึงขอเตือนประชาชนอย่าหลงเชื่อหากพบเห็นเพจเฟซบุ๊กแอบอ้างอาสาดําเนินการด้านใบอนุญาตขับรถโดยเด็ดขาด ผู้ที่หลงเชื่ออาจจะได้รับใบอนุญาตขับรถปลอม หากนําใบอนุญาตขับรถปลอมไปใช้จะมีความผิดตามกฎหมายอาญาฐานใช้เอกสารราชการปลอม และจะมีความผิดตามกฎหมายว่าด้วยรถยนต์ฐานขับรถโดยไม่ได้รับใบอนุญาตขับรถด้วย
รองอธิบดีกรมการขนส่งทางบก กล่าวเพิ่มเติมว่า เพื่อให้ได้รับข้อมูลข่าวสารที่ถูกต้อง ขอให้ติดตามจากเพจเฟซบุ๊กทางการที่ถูกต้องของ ขบ. www.facebook.com/PR.DLT.NEWS เพจ 1584 ร้องเรียนรถโดยสารสาธารณะ www.facebook.com/dlt1584 รับเรื่องร้องเรียนการกระทําผิดตามกฎหมายว่าด้วยรถยนต์และกฎหมายว่าด้วยการขนส่งทางบก เพจ กองทุนเพื่อความปลอดภัยในการใช้รถใช้ถนน (กปถ.) www.facebook.com/RoadSafetyThailand เผยแพร่ข่าวสารประมูลหมายเลขทะเบียนรถเลขสวยทั่วประเทศ และเพจเฟซบุ๊กของหน่วยงานอื่นในสังกัด ขบ. ซึ่งเป็นช่องทางสื่อสารภารกิจหน้าที่ของแต่ละหน่วยงาน โดยหากมีข้อสงสัยเกี่ยวกับเพจเฟซบุ๊กของหน่วยงาน สอบถามได้ที่เพจ ขบ. PR.DLT.News หรือโทรสายด่วน 1584
รัฐบาลไทย-ข่าวทำเนียบรัฐบาล-ก.อุตฯ ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงาน มอบหน้ากากอนามัยและน้ำดื่มให้กับประชาชนผู้ที่ได้รับผลกระทบ
วันอังคารที่ 6 กรกฎาคม 2564
ก.อุตฯ ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงาน มอบหน้ากากอนามัยและน้ําดื่มให้กับประชาชนผู้ที่ได้รับผลกระทบ
กระทรวงอุตสาหกรรม ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงาน มอบหน้ากากอนามัยและน้ําดื่มให้กับประชาชนผู้ที่ได้รับผลกระทบ
วันนี้ (6 กรกฎาคม 2564) กระทรวงอุตสาหกรรม โดยสํานักงานอุตสาหกรรมจังหวัดสมุทรปราการ ลงพื้นที่ศูนย์อพยพการช่วยเหลือประชาชน จ.สมุทรปราการ จากกรณีไฟไหม้โรงงานบริษัท หมิงตี้เคมีคอล จํากัด เบื้องต้นได้มอบหน้ากากอนามัย จํานวน 29,000 ชิ้น และน้ําดื่ม จํานวน 2,000 ขวด ให้กับประชาชนผู้ที่ได้รับผลกระทบ
รัฐบาลไทย-ข่าวทำเนียบรัฐบาล-ดีอีเอส เตือนอย่าหลงเชื่อข่าวปลอมโควิด-มะเร็ง
วันเสาร์ที่ 30 กรกฎาคม 2565
ดีอีเอส เตือนอย่าหลงเชื่อข่าวปลอมโควิด-มะเร็ง
ดีอีเอส เตือนอย่าหลงเชื่อข่าวปลอมโควิด-มะเร็ง
ดีอีเอสเปิดผลมอนิเตอร์สถานการณ์ข่าวปลอมรอบสัปดาห์พบเฟคนิวส์หมวดข่าวสุขภาพเล่นประเด็นโรคภัยใกล้ตัวทั้งโควิด-มะเร็งหลอกให้คนตื่นตระหนก
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมระหว่างวันที่22-28ก.ค. 65โดยศูนย์ต่อต้านข่าวปลอมภาพรวมมีข้อความเข้ามา11,867,709ข้อความคัดกรองพบข้อความที่ต้องดําเนินการตรวจสอบ(Verify)จํานวน339ข้อความรวมเรื่องที่ต้องดําเนินการตรวจสอบ186เรื่องโดยเป็นข่าวเกี่ยวกับโควิด22เรื่องอย่างไรก็ตามมีข้อสังเกตว่าแม้จะจํานวนไม่มากแต่เรียกความสนใจอย่างมากได้จากผู้รับข่าวสารผ่านโซเชียลจนติดอันดับข่าวที่มีคนสนใจสูงสุดประจําสัปดาห์
โดยรอบสัปดาห์ล่าสุดมีข่าวปลอมที่ได้รับความสนใจสูงสุด10อันดับแรกดังนี้อันดับ1อวัยวะเพศชายสั้นลงหลังหายจากการติดเชื้อโควิด19อันดับ2รัฐบาลให้สิทธิพิเศษศาสนาอิสลามมากกว่าศาสนาพุทธอันดับ3กรุงไทยส่งSMSให้ประชาชนสามารถยื่นกู้ได้จํานวน188,000บาทผ่านลิงก์อันดับ4อาการโคลงเคลงเสียการทรงตัวมีเสียงในหูน้ําในหูไม่เท่ากันเป็นอาการของการขาดวิตามินบีอันดับ5ตื่นมาปัสสาวะตอนกลางคืนแล้วไม่ดื่มน้ําทดแทนทําให้เกิดภาวะการอุดตันของหัวใจและสมอง
อันดับ6สูตรน้ําชีวจิตหรือน้ําอาร์ซีช่วยต้านและรักษามะเร็งได้อันดับ7เรื่องเพจFacebookและLineเชิญชวนเปิดพอร์ตลงทุนโดยมีเอกสารสํานักงานก.ล.ต.รองรับอันดับ8ใช้กระดาษทิชชูซับน้ํามันจากของทอดเป็นอันตรายต่อร่างกายและเป็นสารก่อมะเร็งอันดับ9มังคุดนึ่งรักษาโรคมะเร็งและอันดับ10กรมอุตุฯประกาศพายุฤดูร้อนถล่มหนักสุดใน5ปี
“ประชาชนต้องรู้ทันผู้ไม่หวังดีที่เผยแพร่ข้อมูลเท็จหรือบิดเบือนผ่านโซเชียลโดยเลือกหัวข้อที่ใกล้ตัวและอยู่ในความสนใจของคนส่วนใหญ่เพื่อดึงดูดความสนใจดังนั้นเมื่อได้รับข่าวสารข้อมูลผ่านโซเชียลขอให้ตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
****************
รัฐบาลไทย-ข่าวทำเนียบรัฐบาล-สปสช. ขยายสิทธิให้หญิงไทยทุกสิทธิ "ฝากครรภ์" คุณภาพ กับกองทุนบัตรทองได้
วันพุธที่ 16 กุมภาพันธ์ 2565
สปสช. ขยายสิทธิให้หญิงไทยทุกสิทธิ "ฝากครรภ์" คุณภาพ กับกองทุนบัตรทองได้
.....
สํานักงานหลักประกันสุขภาพแห่งชาติ (สปสช.) ขยายสิทธิประโยชน์เพื่อดูแลหญิงไทยตั้งครรภ์ทุกสิทธิ สามารถฝากครรภ์กับกองทุนบัตรทองได้ไม่จํากัดจํานวนครั้ง จากเดิมได้รับสิทธิฝากครรภ์ 5 ครั้ง ขึ้นอยู่กับดุลยพินิจของแพทย์ หากมีความจําเป็น ก็สามารถนัดตรวจติดตามเพื่อดูแลเพิ่มเติมได้
.
นอกจากนี้ ยังมีบริการตรวจอัลตราซาวด์ การตรวจสุขภาพช่องปากและบริการขัดทําความสะอาดฟัน การตรวจยืนยันธาลัสซีเมียและภาวะดาวน์ซินโดรม ตั้งแต่การมาฝากครรภ์ครั้งแรกหรือถัดมา และตรวจซิฟิลิส ไวรัสเอชไอวี ซ้ําอีกครั้ง เมื่อใกล้คลอด
.
พร้อมเพิ่มสิทธิประโยชน์ให้สามี หรือคู่ของหญิงตั้งครรภ์ทุกราย ตรวจคัดกรองพร้อมกับหญิงตั้งครรภ์
.
1) ตรวจคัดกรองโรคซิฟิลิส เพื่อป้องกันการติดเชื้อจากสามีสู่หญิงตั้งครรภ์และส่งผลต่อทารกในครรภ์
.
2) ตรวจคัดกรองโรคธาลัสซีเมีย ที่สามารถถ่ายทอดทางพันธุกรรม เพื่อประเมินความเสี่ยงของการเกิดโรคธาลัสซีเมียชนิดรุนแรงของทารกในครรภ์ได้เร็วขึ้น ช่วยให้สามารถวางแผนการดูแลครรภ์ หรือเตรียมความพร้อมของพ่อแม่ด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเดินหน้าพร้อมรับนักท่องเที่ยวต่างชาติควบคู่การดูแลด้านสาธารณสุขของประชาชนไทย ยอดฉีดวัคซีนสะสม 70 ล้านโดส
วันอาทิตย์ที่ 24 ตุลาคม 2564
โฆษกรัฐบาลเผย รัฐบาลเดินหน้าพร้อมรับนักท่องเที่ยวต่างชาติควบคู่การดูแลด้านสาธารณสุขของประชาชนไทย ยอดฉีดวัคซีนสะสม 70 ล้านโดส
โฆษกรัฐบาลเผย รัฐบาลเดินหน้าพร้อมรับนักท่องเที่ยวต่างชาติควบคู่การดูแลด้านสาธารณสุขของประชาชนไทย ยอดฉีดวัคซีนสะสม 70 ล้านโดส ย้ําประชาชนปฏิบัติตามมาตรการป้องกันตนเองอย่างเคร่งครัดต่อไป สร้างการมีส่วนร่วมเพื่อพลิกโฉมประเทศ
วันนี้(24ต.ค.64)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าตามที่รัฐบาลประกาศนโยบายเดินหน้าเปิดประเทศรับการเดินทางเข้าประเทศไทยโดยไม่ต้องกักตัวสําหรับผู้ที่ฉีดวัคซีนครบโดสแล้วตั้งแต่วันที่1พฤศจิกายนเป็นต้นไปนั้นพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายขับเคลื่อนเศรษฐกิจควบคู่ไปกับการดูแลด้านสาธารณสุขของประชาชนไทยซึ่งขณะนี้ยอดการฉีดวัคซีนสะสมของไทยกว่า70ล้านโดสแล้วแบ่งเป็น
เข็มที่1สะสม39,836,306โดสคิดเป็น55.28%ของประชากรไทยทั่วประเทศเข็มที่2สะสม28,293,679โดสคิดเป็น39.26%ของประชากรไทยทั่วประเทศหรือคิดเป็น56.59%ของกลุ่มเป้าหมายประมาณ50ล้านคน(หรือ70%ของประชากรไทยทั่วประเทศ)เข็มที่3สะสม2,072,629โดสและเข็มที่4สะสม1,631โดสรวม70,204,245โดสนอกจากนี้ในส่วนของภาพรวมการฉีดวัคซีนไฟเซอร์ให้กับเด็กนักเรียนอายุ12ขึ้นไป(นักเรียนชั้นป.6/ม.1/นักศึกษาปวช. 1-3/ปวส. 1-2)ฉีดสะสมแล้วจํานวน2,032,794คนคิดเป็น53.78% (จากจํานวนที่ประสงค์ฉีดวัคซีน3,779,871คน)เตรียมความพร้อมสําหรับการเปิดภาคเรียนที่2/2564ในรูปแบบOn-Siteต่อไป
โฆษกประจําสํานายกรัฐมนตรีกล่าวต่อไปว่ารัฐบาลเดินหน้าฉีดวัคซีนตามแผนทําให้ยอดผู้ติดเชื้อเริ่มค่อยๆลดลงอย่างต่อเนื่อง เห็นผลสัมฤทธิ์อย่างเป็นรูปธรรม โดยเฉพาะอย่างยิ่งจํานวนผู้เสียชีวิตต่ํากว่า100รายกว่าครึ่งเดือนแล้วโดยสถานการณ์ผู้ติดเชื้อโควิด-19ประจําวัน(23ตุลาคม2564)พบผู้ติดเชื้อรายใหม่จํานวน9,742รายและหายป่วยกลับบ้าน10,182รายทําให้มียอดผู้ป่วยสะสมตั้งแต่1เม.ย. 2564จํานวน1,812,268รายและยอดหายป่วยสะสม1,693,203ราย ยอดผู้ติดเชื้อรายใหม่มีจํานวนลดลงอย่างต่อเนื่องตํากว่าหมื่นรายหลายวันติดต่อกันแล้วส่วนยอดผู้ป่วยหายกลับบ้านมีจํานวนเพิ่มขึ้นยอดผู้เสียชีวิตลดลงสะท้อนความบริหารสถานการณ์โควิด-19ของรัฐบาลและความร่วมมือร่วมใจของบุคลากรทางการแพทย์และประชาชนทุกภาคส่วนได้เป็นอย่างดี
“นายกรัฐมนตรีย้ําถึงการดําเนินการและการออกมาตรการต่างๆของรัฐบาลคํานึงถึงประโยชน์โดยรวมของประเทศเป็นสําคัญแม้มาตรการบางอย่างอาจส่งผลกระทบต่อประชาชนบ้างโดยพยายามดูทั้งความปลอดภัยด้านสุขภาพและการขับเคลื่อนเศรษฐกิจของประเทศให้เดินหน้าต่อไป แนวทางการเปิดประเทศหรือกิจกรรมต่างๆในช่วงเทศกาลส่งท้ายปีเก่าต้อนรับปีใหม่ปลายปีนี้ไม่ว่าจะจัดโดยภาครัฐหรือเอกชนต้องสอดคล้องกับมาตรการสาธารณสุขป้องกันการแพร่ระบาดของโรคโควิด-19อย่างเคร่งครัดลดความเสี่ยงในการเกิดการแพร่ระบาดระลอกใหม่ให้ความสําคัญกับการควบคุมการแพร่ระบาดของโควิด-19โดยเฉพาะการเร่งฉีดวัคซีนให้ครอบคลุมไม่ต่ําว่าร้อยละ70ของกลุ่มเป้าหมาย เพื่อทําให้ไทยเป็นจุดหมายปลายทางที่ดึงดูดนักท่องเที่ยวและมาตรการควบคุมดูแลทางสาธารณสุขที่เป็นระบบขอให้คนไทยทุกคนและทุกภาคส่วนร่วมเป็นส่วนหนึ่งในการ“พลิกโฉมประเทศ”ด้วยการปฏิบัติตามมาตรการป้องกันส่วนบุคคล Universal PreventionและCOVID-19 Free Setting อย่างเคร่งครัดเพื่อร่วมกันผลักดันเศรษฐกิจสู่การเปิดประเทศที่ปลอดภัยสําหรับทุกคน”โฆษกประจําสํานายกรัฐมนตรีกล่าว
—————-
รัฐบาลไทย-ข่าวทำเนียบรัฐบาล-นายกรัฐมนตรีเผย “สูตร” จัดสรรวัคซีน ยืนยันการจัดหาวัคซีน 100 ล้านโดสตามเป้าหมายในปีนี้ พร้อมเร่งจัดหาวัคซีนเพิ่มเติมอีกในปีหน้าด้วย
วันอังคารที่ 15 มิถุนายน 2564
นายกรัฐมนตรีเผย “สูตร” จัดสรรวัคซีน ยืนยันการจัดหาวัคซีน 100 ล้านโดสตามเป้าหมายในปีนี้ พร้อมเร่งจัดหาวัคซีนเพิ่มเติมอีกในปีหน้าด้วย
นายกรัฐมนตรีเผย “สูตร” จัดสรรวัคซีน ยืนยันการจัดหาวัคซีน 100 ล้านโดสตามเป้าหมายในปีนี้ พร้อมเร่งจัดหาวัคซีนเพิ่มเติมอีกในปีหน้าด้วย
วันนี้ (15 มิถุนายน 2564) เวลา 12.40 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการฉีดวัคซีนซึ่งเป็นวาระแห่งชาติ ตั้งแต่ 7 มิถุนายน ภายในเวลาเพียงหนึ่งสัปดาห์ฉีดแล้วกว่า 2 ล้านโดส และกระจายวัคซีนไปทั่วประเทศมากกว่า 7 ล้านโดส โดยศบค. เป็นองค์กรสูงสุดในการจัดการสถานการณ์โควิดและการฉีดวัคซีน กําหนดนโยบายและหลักการในการจัดสรรวัคซีนให้แต่ละจังหวัด กระทรวงสาธารณสุข รับผิดชอบกําหนดจํานวนวัคซีนจัดส่งในแต่ละรอบ และ จังหวัดจะเป็นผู้กําหนดว่าแต่ละโรงพยาบาลและจุดฉีดจะได้รับวัคซีนเป็นจํานวนเท่าใดและจัดการจัดส่งให้อย่างรวดเร็วที่สุด
นายกรัฐมนตรียังกล่าวถึงหลักการ หรือ “สูตร” ในการจัดสรรวัคซีน 4 ข้อ ประกอบไปด้วย (1) เมื่อมีวัคซีนมา กระทรวงสาธารณสุขต้องส่งให้ทุกจังหวัดทันที จะไม่มีจังหวัดใดที่ไม่ได้เพิ่มเติมในแต่ละรอบ ซึ่งในอนาคตอาจยกเว้นจังหวัดที่ได้ครบตามเป้าหมายแล้ว หรือบางจังหวัดที่ ศบค. พิจารณาว่ายังไม่มีความจําเป็นเร่งด่วน (2) จํานวนวัคซีนที่นําส่งให้แต่ละจังหวัดจะขึ้นอยู่กับปัจจัยต่าง ๆ ที่นํามาคํานวณ คือ จํานวนประชากร จํานวนผู้ติดเชื้อ จํานวนผู้จองในระบบ ทั้งหมอพร้อมและระบบของจังหวัด และกลุ่มเฉพาะ เช่นอาชีพเสี่ยง พื้นที่เศรษฐกิจ (3) หากจํานวนวัคซีนที่ได้ คํานวณแล้วไม่เพียงพอต่อการฉีด ในระยะเวลา ในรอบนั้น ให้แต่ละจังหวัดและจุดฉีดพิจารณาจัดสรรให้กับกลุ่มผู้สูงอายุ และกลุ่มโรคเสี่ยงที่ลงทะเบียนไว้ก่อน และ (4) หากมีความจําเป็น ต้องชะลอการฉีดวัคซีนตามกําหนดเดิม ระหว่างรอการนําส่งวัคซีน ต้องยึดลําดับเดิมไว้ โดยไม่ต้องลงทะเบียนใหม่ และจัดการฉีดวัคซีนตามลําดับเดิมทันทีที่ได้รับการจัดสรรวัคซีน
นายกรัฐมนตรียังกล่าวยอมรับถึงปัญหาอุปสรรคที่เกิดขึ้น ซึ่งเป็นปัจจัยที่ควบคุมได้ยาก เช่นเดียวกับหลายประเทศทั่วโลกต่างต้องเจอกับปัญหานี้ คือ การนําส่งวัคซีนที่ต้องใช้เวลา ทั้งการผลิตและการตรวจสอบคุณภาพ ไม่สามารถกําหนดได้แน่นอน และจะการได้รับวัคซีนเป็นรอบ ไม่ใช่ได้ครั้งเดียวจํานวนมาก อย่างไรก็ตาม บริษัทสยามไบโอไซเอนซ์ ซึ่งผลิตวัคซีนของแอสตราเซเนกา ที่ตั้งอยู่ในประเทศไทยจะทําให้การขนส่งทําได้อย่างรวดเร็ว รวมถึงสามารถเป็นฐานการผลิตวัคซีนที่สําคัญในอาเซียนเพื่อส่งออกไปยังประเทศอื่นอีกด้วย นอกจากนี้ ยังต้องมีการปรับแผนการฉีดวัคซีนตามสถานการณ์การระบาดที่เกิดขึ้น เพื่อควบคุมการระบาดและเพื่อเหตุผลทางเศรษฐกิจ ทุกหน่วยงานพยายามทํางานอย่างเต็มที่
ในตอนท้าย นายกรัฐมนตรีย้ําในฐานะผู้อํานวยการ ศบค. ว่า ได้ติดตามการจัดสรรวัคซีนโควิดด้วยตนเองอย่างใกล้ชิดตลอดเวลา ทุกอย่างต้องดําเนินการด้วยความโปร่งใส ไม่มีทุจริตเด็ดขาด พร้อมขอบคุณถึงบุคลากรทางการแพทย์และเจ้าหน้าที่ทุกคน ที่ทุ่มเทในการให้บริการพี่น้องประชาชน และขอให้ประชาชนทุกคนมั่นใจว่ารัฐบาลได้จัดหาวัคซีนอย่างเพียงพอต่อคนทุกคน ขณะนี้สามารถจัดหาวัคซีนได้เป็นไปตามเป้าหมาย 100 ล้านโดส สําหรับประชาชน 50 ล้านคน หรือร้อยละ 70 ของประชากรภายในสิ้นปีนี้และจะดําเนินการจัดหาเพิ่มขึ้นอีกในปีหน้าด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. ไฟเขียว! แผนปฏิบัติการโครงสร้างพื้นฐานและสาธารณูปโภคในพื้นที่ EEC ปี 66 - 70 ยกระดับโครงข่ายคมนาคม 77 โครงการ กรอบวงเงิน 337,797 ลบ.
วันจันทร์ที่ 4 กรกฎาคม 2565
ครม. ไฟเขียว! แผนปฏิบัติการโครงสร้างพื้นฐานและสาธารณูปโภคในพื้นที่ EEC ปี 66 - 70 ยกระดับโครงข่ายคมนาคม 77 โครงการ กรอบวงเงิน 337,797 ลบ.
.....
ที่ประชุม ครม. (28 มิ.ย. 65) เห็นชอบ (ร่าง) แผนปฏิบัติการโครงสร้างพื้นฐานฯ พ.ศ. 2566 – 2570 ทั้งโครงการด้านโครงสร้างพื้นฐานและสาธารณูปโภค มาตรการส่งเสริมและเทคโนโลยี เพื่อยกระดับโครงข่ายคมนาคม จํานวน 77 โครงการ กรอบวงเงินรวม 337,797.07 ล้านบาท
.
แบ่งเป็นระยะเร่งด่วน 29 โครงการ วงเงินรวม 125,599.98 ล้านบาท และระยะกลาง 48 โครงการ วงเงินรวม 212,197.09 ล้านบาท ซึ่งคาดว่าจะเกิดการจ้างงานหลายหมื่นตําแหน่งต่อปี และเป็นการพัฒนาพื้นที่การลงทุน - ท่องเที่ยวของพื้นที่ EEC รวมถึงด้านโลจิสติกส์ ฯลฯ
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ดีอีเอส จัดงานวันสถาปนากระทรวงดิจิทัลเพื่อเศรษฐกิจและสังคม ครบรอบ 5 ปี
วันพฤหัสบดีที่ 16 กันยายน 2564
ดีอีเอส จัดงานวันสถาปนากระทรวงดิจิทัลเพื่อเศรษฐกิจและสังคม ครบรอบ 5 ปี
ดีอีเอส จัดงานวันสถาปนากระทรวงดิจิทัลเพื่อเศรษฐกิจและสังคม ครบรอบ 5 ปี
เมื่อวันที่16กันยายน2564 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในงานวันคล้ายวันสถาปนากระทรวงดิจิทัลเพื่อเศรษฐกิจและสังคมครบรอบ5ปีโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะผู้บริหารหน่วยงานในสังกัดกระทรวงดิจิทัลฯเข้าร่วมพิธีเจริญพระพุทธมนต์และร่วมถวายจตุปัจจัยเครื่องไทยธรรมและถวายภัตตาหารเพลแด่พระภิกษุสงฆ์จํานวน5รูปณบริเวณโถงชั้น9สํานักงานปลัดกระทรวงดิจิทัลเพื่อเศรษฐกิจและสังคมทั้งนี้เพื่อเป็นการรณรงค์ให้ข้าราชการและเจ้าหน้าที่ของกระทรวงดิจิทัลเพื่อเศรษฐกิจและสังคมรวมทั้งประชาชนได้ตระหนักถึงความสําคัญภารกิจและอํานาจหน้าที่ของกระทรวงดิจิทัลเพื่อเศรษฐกิจและสังคม
************
รัฐบาลไทย-ข่าวทำเนียบรัฐบาล-ครม. ผ่อนปรนนำเข้าข้าวโพดเลี้ยงสัตว์ ภายใต้ WTO ในโควตา อนุมัติให้ อคส. และผู้นำเข้าทั่วไปเป็นผู้นำเข้าได้ไม่เกิน 6 แสนตัน อัตราภาษีร้อยละ 0 ช่วงเดือนพ.ค.-ก.ค. 65
วันอังคารที่ 3 พฤษภาคม 2565
ครม. ผ่อนปรนนําเข้าข้าวโพดเลี้ยงสัตว์ ภายใต้ WTO ในโควตา อนุมัติให้ อคส. และผู้นําเข้าทั่วไปเป็นผู้นําเข้าได้ไม่เกิน 6 แสนตัน อัตราภาษีร้อยละ 0 ช่วงเดือนพ.ค.-ก.ค. 65
ครม. ผ่อนปรนนําเข้าข้าวโพดเลี้ยงสัตว์ ภายใต้ WTO ในโควตา อนุมัติให้ อคส. และผู้นําเข้าทั่วไปเป็นผู้นําเข้าได้ไม่เกิน 6 แสนตัน อัตราภาษีร้อยละ 0 ช่วงเดือนพ.ค.-ก.ค. 65
วันที่ 3 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยที่ประชุมคณะรัฐมนตรี เห็นชอบตามมติคณะกรรมการนโยบายอาหาร ผ่อนปรนมาตรการภาษีนําเข้าข้าวโพดเลี้ยงสัตว์ภายใต้ WTO ในโควตา โดย องค์การคลังสินค้า (อคส.) และผู้นําเข้าทั่วไปเป็นผู้นําเข้าได้ ระหว่างเดือน พ.ค.-ก.ค. 65 (3 เดือน) ในอัตราภาษีร้อยละ 0 ปริมาณไม่เกิน 6 แสนตัน หรือร้อยละ 50 ของความต้องการใช้ข้าวโพดเลี้ยงสัตว์และวัตถุดิบทดแทน จากเดิมที่ให้ อคส. เป็นผู้นําเข้าเพียงผู้เดียว ในอัตราภาษีร้อยละ 20 ปริมาณไม่เกิน 54,700 ตัน ภายหลังครม.เห็นชอบแล้วให้กระทรวงการคลังและกระทรวงพาณิชย์เร่งรัดออกประกาศและระเบียบที่เกี่ยวข้องเพื่อให้นโยบายและมาตรการตามข้อเสนอนี้ มีผลบังคับใช้โดยเร็วต่อไป
คณะกรรมการนโยบายและบริหารจัดการข้าวโพดเลี้ยงสัตว์ได้มีมติในการประชุมครั้งที่ 2/2565 ผ่อนปรนเงื่อนไขการนําเข้าข้าวสาลี โดยยกเว้นการซื้อข้าวโพดเลี้ยงสัตว์ในประเทศ 3 ส่วนต่อการนําเข้าข้าวสาลี 1 ส่วน เป็นการชั่วคราว ระหว่างเดือน พ.ค.-ก.ค. 65 นี้ และ หากมีการนําเข้าข้าวโพดเลี้ยงสัตว์ ข้าวสาลี ข้าวบาร์เลย์ นับตั้งแต่เดือน เม.ย 65 รวมทุกช่องทางในปริมาณ 1.2 ล้านตันให้สิ้นสุดการผ่อนปรนแล้วกลับไปใช้มาตรการเดิม ซึ่งกระทรวงพาณิชย์ได้หารือร่วมกับทุกภาคส่วน ทั้งหน่วยงานภาครัฐ ภาคเกษตรกร ผู้ปลูกข้าวโพดเลี้ยงสัตว์ เกษตรกรผู้เลี้ยงสัตว์ ผู้รวบรวมและผู้ผลิตอาหารสัตว์ มีข้อยุติร่วมกันในการเพิ่มปริมาณข้าวโพดเลี้ยงสัตว์ที่ยังไม่เพียงพอ ซึ่งมีอยู่ประมาณ 1.2 ล้านตัน ส่งผลกระทบต่อต้นทุนการผลิตอาหารสัตว์และต้นทุนการเลี้ยงสัตว์ จึงเห็นควรผ่อนปรนเงื่อนไขการนําเข้าเป็นการชั่วคราวเพื่อบรรเทาปัญหาต้นทุนวัตถุดิบอาหารสัตว์ ผ่อนคลายสถานการณ์ต้นทุนในภาคปศุสัตว์และช่วยให้ประชาชนไม่รับภาระราคาสินค้าปศุสัตว์ที่เพิ่มขึ้นด้วย
นายกรัฐมนตรียังกําชับให้ติดตามเฝ้าระวังการดําเนินการตามมาตรการภาษีนําเข้าข้าวโพดเลี้ยงสัตว์และมาตรการอื่นที่เกี่ยวข้องอย่างใกล้ชิด เพื่อไม่ให้เกิดผลกระทบต่อเกษตรกรผู้ปลูกข้าวโพดเลี้ยงสัตว์ภายในประเทศ พร้อมให้กระทรวงพาณิชย์และหน่วยงานที่เกี่ยวข้องเร่งทําความตกลงขอความร่วมมือผู้ประกอบการที่ได้สิทธิประโยชน์จากมาตรการในครั้งนี้ ตรึงราคาสินค้าปศุสัตว์ที่จําหน่ายแก่ผู้บริโภคเพื่อบรรเทาผลกระทบต่อค่าครองชีพของพี่น้องประชาชนด้วย
รัฐบาลไทย-ข่าวทำเนียบรัฐบาล-นายกรัฐมนตรีเตรียมประชุม BOI พิจารณาปรับปรุงสิทธิประโยชน์เพิ่มเติมคุณค่าโครงการ (Merit-based Incentives) ยกระดับพัฒนาความสามารถในการแข่งขัน ในวันพุธที่ 30 มิ.ย. นี้
วันเสาร์ที่ 26 มิถุนายน 2564
นายกรัฐมนตรีเตรียมประชุม BOI พิจารณาปรับปรุงสิทธิประโยชน์เพิ่มเติมคุณค่าโครงการ (Merit-based Incentives) ยกระดับพัฒนาความสามารถในการแข่งขัน ในวันพุธที่ 30 มิ.ย. นี้
โฆษกรัฐบาลเผยนายกรัฐมนตรีเตรียมประชุม BOI พิจารณาปรับปรุงสิทธิประโยชน์เพิ่มเติมคุณค่าโครงการ (Merit-based Incentives) ยกระดับพัฒนาความสามารถในการแข่งขัน ในวันพุธที่ 30 มิ.ย. นี้
วันนี้(26มิ.ย.64)นายอนุชาบูรพชัยศรีโฆษกประจําสํานักนายกรัฐมนตรีเผยนายกรัฐมนตรีจะเป็นประธานคณะกรรมการส่งเสริมการลงทุนครั้งที่2/2564วันที่30มิ.ย.นี้คาดที่ประชุมจะพิจารณานโยบายสําคัญการปรับปรุงสิทธิประโยชน์เพิ่มเติมคุณค่าโครงการ(Merit-based Incentives)สร้างแรงจูงใจและกระตุ้นให้เกิดการลงทุนในกิจกรรมที่เกิดประโยชน์ต่อประเทศทั้งสิทธิประโยชน์เพิ่มเติมเพื่อพัฒนาความสามารถในการแข่งขันการกระจายความเจริญสู่ภูมิภาคและพัฒนาพื้นที่อุตสาหกรรมอีกทั้งที่ประชุมจะมีการพิจารณาในประเด็นอื่นๆที่น่าสนใจอาทิการปรับปรุงการส่งเสริมการลงทุนอุตสาหกรรมบรรจุภัณฑ์กาปรับปรุงการส่งเสริมการลงทุนในอุตสาหกรรมเซมิคอนดักเตอร์และการเชื่อมโยงข้อมูลระหว่างสํานักงานคณะกรรมการส่งเสริมการลงทุนและหน่วยงานราชการอื่น
ทั้งนี้ในการประชุมที่ผ่านมาที่ประชุมได้อนุมัติมาตรการส่งเสริมการลงทุนให้บริษัทที่ได้รับการส่งเสริมจดทะเบียนในตลาดหลักทรัพย์แห่งประเทศไทย(SET)หรือตลาดหลักทรัพย์เอ็มเอไอ(mai)เพื่อเป็นการพัฒนาศักยภาพและเพิ่มความสามารถในการเข้าถึงแหล่งเงินทุนของผู้ประกอบการไทยรวมถึงเสริมสร้างความเข้มแข็งของตลาดทุนและระบบเศรษฐกิจของประเทศโดยรวมโดยจะได้รับสิทธิประโยชน์ยกเว้นภาษีเงินได้นิติบุคคลเพิ่มเติมอีกร้อยละ100ของเงินลงทุน(ไม่รวมค่าที่ดินและทุนหมุนเวียน)ด้วย
———————-
รัฐบาลไทย-ข่าวทำเนียบรัฐบาล-​ผู้ช่วยรัฐมนตรีฯ ให้ประธานกรรมการบริหารบริษัท New Energy Way จำกัด นำคณะผู้บริหารบริษัท Airway Automobiles จำกัด เข้าพบ
วันพุธที่ 29 มิถุนายน 2565
​ผู้ช่วยรัฐมนตรีฯ ให้ประธานกรรมการบริหารบริษัท New Energy Way จํากัด นําคณะผู้บริหารบริษัท Airway Automobiles จํากัด เข้าพบ
​ผู้ช่วยรัฐมนตรีฯ ให้ประธานกรรมการบริหารบริษัท New Energy Way จํากัด นําคณะผู้บริหารบริษัท Airway Automobiles จํากัด เข้าพบ
วันนี้ (28 มิถุนายน 2565) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ให้นางสาวธนัทภัทร เทียนทอง ประธานกรรมการบริหารบริษัท New Energy Way จํากัด และคณะผู้บริหารบริษัท Aiway Automobiles จํากัด เข้าพบ เพื่อหารือเกี่ยวกับแนวทางความร่วมมือในการผลักดันยานยนต์ไฟฟ้าในประเทศไทย และแนวทางการส่งเสริมของภาครัฐ เพื่อให้เกิดการขับเคลื่อนในอุตสาหกรรมยานยนต์ และเพื่อให้ประเทศไทยได้เป็นศูนย์กลางยานยนต์ไฟฟ้าของเอเชียตะวันออกเฉียงใต้ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลมอบ "เครื่องช่วยหายใจ" สมทบโครงการ "ช่อง 3 เคียงข้างคนไทย ฝ่าภัยโควิด-19" รักษาผู้ป่วยติดเชื้อโควิด-19 สนองตอบนโยบายนายกรัฐมนตรี "รวมไทย สร้างชาติ"
วันพุธที่ 15 กันยายน 2564
โฆษกรัฐบาลมอบ "เครื่องช่วยหายใจ" สมทบโครงการ "ช่อง 3 เคียงข้างคนไทย ฝ่าภัยโควิด-19" รักษาผู้ป่วยติดเชื้อโควิด-19 สนองตอบนโยบายนายกรัฐมนตรี "รวมไทย สร้างชาติ"
โฆษกรัฐบาลมอบ "เครื่องช่วยหายใจ" สมทบโครงการ "ช่อง 3 เคียงข้างคนไทย ฝ่าภัยโควิด-19" รักษาผู้ป่วยติดเชื้อโควิด-19 สนองตอบนโยบายนายกรัฐมนตรี "รวมไทย สร้างชาติ" รวมใจรัฐ-เอกชน-ประชาชน ช่วยเหลือผู้ป่วยโควิด เผยนายกฯ ลงพื้นที่ชัยนาทติดตามน้ําเหนือ บ่ายนี้
วันที่ 15 กันยายน 64 นายธนกร วังบุญคงชนะ โฆษกประจําสํานักนายกรัฐมนตรี มอบเครื่องช่วยหายใจที่ได้จัดซื้อสําหรับใช้ในการรักษาผู้ป่วยติดเชื้อโควิด-19 จํานวน 9 เครื่อง เพื่อสมทบให้กับโครงการ "ช่อง 3 เคียงข้างคนไทย ฝ่าภัยโควิด-19"ณ อาคารมาลีนนท์ ซึ่งเป็นหนึ่งในโครงการช่วยเหลือในการจัดซื้ออุปกรณ์ทางการแพทย์ให้กับโรงพยาบาลทั่วประเทศ โดยมีนายสรยุทธ สุทัศนะจินดา เป็นผู้รับมอบ
นายธนกร ฯ ยังกล่าวว่า วันนี้ได้เดินทาง ร่วมกับ ดร.แคทลีน มาลีนนท์ ประธานเจ้าหน้าที่บริหารไทยโซล่าร์ เอนเนอร์ยี่ จํากัด (มหาชน) พร้อมกลุ่มเพื่อนธนกร ที่ได้สมทบทุน เพื่อนําเงินไปช่วยเหลือประชาชนที่ได้รับผลกระทบจากโควิด-19 และบุคลากรทางการแพทย์ที่ผ่านมาได้ซื้อข้าวกล่องจากร้านค้าที่ได้รับผลกระทบจากโควิด-19 ไปแจกให้กับพี่น้องประขาชน และมอบให้บุคลากรทางการแพทย์และเจ้าหน้าที่ที่เกี่ยวข้องแทนกําลังใจ ตามโรงพยาบาลต่าง ๆ อย่างต่อเนื่อง สอดคล้องกับนโยบายและแนวคิดของรัฐบาลที่เปิดให้ภาคเอกชนและประชาชน เข้ามามีส่วนในการให้ความช่วยเหลือคนไทย และเป็นส่วนหนึ่งในการช่วยสนับสนุนการทํางานร่วมกับภาครัฐในการดูแลผู้ป่วยติดเชื้อโควิด-19 เพื่อร่วมขับเคลื่อนประเทศ ภายใต้สถานการณ์โควิด – 19 ด้วย
โฆษกประจําสํานักนายกรัฐมนตรียังเปิดเผยว่า ช่วงบ่ายวันนี้ จะได้ติดตามพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะลงพื้นที่เยี่ยมผู้ประสบภัยน้ําท่วมจังหวัดชัยนาท เพื่อติดตามสถานการณ์น้ําเหนือหลากและวางแผนป้องกันพื้นที่เจ้าพระยาตอนล่างด้วย
.....................................
รัฐบาลไทย-ข่าวทำเนียบรัฐบาล-พณ. ชู “สินค้าแบรนด์ไทย” สู่สากล ตั้งเป้าติด 1 ใน 5 ของเอเชีย เตรียมคัดผู้ประกอบการมีศักยภาพร่วมนิทรรศการทั้งในไทยและอินเดีย
วันจันทร์ที่ 1 สิงหาคม 2565
พณ. ชู “สินค้าแบรนด์ไทย” สู่สากล ตั้งเป้าติด 1 ใน 5 ของเอเชีย เตรียมคัดผู้ประกอบการมีศักยภาพร่วมนิทรรศการทั้งในไทยและอินเดีย
.....
กระทรวงพาณิชย์ เร่งผลักดันสินค้าแบรนด์ไทยสู่สากล ตั้งเป้าติด 1 ใน 5 ของเอเชีย ด้านขีดความสามารถการค้าต่างประเทศในปี พ.ศ. 2570 ผ่านโครงการส่งเสริมแบรนด์ไทยสู่สากล โดยพัฒนาผู้ประกอบการแบรนด์ไทยที่มีศักยภาพด้วยองค์ความรู้ด้านการสร้างแบรนด์ การออกแบบ นวัตกรรม และความคิดสร้างสรรค์อย่างเป็นระบบครบวงจร ให้ผู้ประกอบการมีความพร้อมด้านการค้าระหว่างประเทศในเศรษฐกิจยุคใหม่ เน้นเจาะตลาดเอเชียและโอชิเนีย โดยเฉพาะอินเดีย ซึ่งเป็นคู่ค้าอันดับ 1 ของไทยในภูมิภาคเอเชียใต้
.
ผู้ประกอบการที่เคยเข้าร่วมโครงการส่งเสริมแบรนด์ไทย บ่มเพาะผู้ประกอบการไทยที่ขับเคลื่อนด้วยนวัตกรรมสู่สากล หรือสมาชิก Thailand Trust Mark และผู้ประกอบการแบรนด์ไทยที่มีศักยภาพในต่างประเทศ สามารถเข้าร่วมโครงการได้ โดยจะคัด 30 ราย ให้เข้าร่วมนิทรรศการต่อยอดแบรนด์ไทยสู่ตลาดสากล ณ สยามดิสคัฟเวอรี่ ในวันที่ 17 - 21 ส.ค. 65 นอกจากนี้ สํานักงานการค้าในต่างประเทศ เมืองมุมไบ จะคัดผู้เข้าร่วมโครงการ 20 ราย ส่งสินค้าตัวอย่างไปร่วมนิทรรศการในห้างสรรพสินค้า เมืองมุมไบ อินเดีย วันที่ 19 - 26 ส.ค. 65 และกิจกรรมจับคู่เจรจาการค้าออนไลน์กับผู้นําเข้าในต่างประเทศด้วย
.
ผู้ประกอบการที่สนใจสอบถามได้ที่ กรมส่งเสริมการค้าระหว่างประเทศ (DITP) กระทรวงพาณิชย์www.ditp.go.thหรือสายตรงการค้าระหว่างประเทศ โทร. 1169
.
อ่านเพิ่มเติม คลิก >>https://www.thaigov.go.th/news/contents/details/57201
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลสวน “ก้าวไกล” เล่นการเมืองแต่พองาม จวกเรื่องละเอียดอ่อน หากไม่รู้จริงก็อยู่เงียบๆ ยังจะดีกว่า เหน็บไหนว่ามีไม้เด็ด เห็นเรื่องไหนเป็นกระแสมีแต่รีบโดดผสมโรง
วันอาทิตย์ที่ 3 กรกฎาคม 2565
โฆษกรัฐบาลสวน “ก้าวไกล” เล่นการเมืองแต่พองาม จวกเรื่องละเอียดอ่อน หากไม่รู้จริงก็อยู่เงียบๆ ยังจะดีกว่า เหน็บไหนว่ามีไม้เด็ด เห็นเรื่องไหนเป็นกระแสมีแต่รีบโดดผสมโรง
โฆษกรัฐบาลสวน “ก้าวไกล” เล่นการเมืองแต่พองาม จวกเรื่องละเอียดอ่อน หากไม่รู้จริงก็อยู่เงียบๆ ยังจะดีกว่า เหน็บไหนว่ามีไม้เด็ด เห็นเรื่องไหนเป็นกระแสมีแต่รีบโดดผสมโรง
วันที่ 3 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคก้าวไกลระบุว่ายังมีข้อมูลอภิปรายไม่ไว้วางใจเข้ามาเรื่อยๆ และยังมีประเด็นใหม่เพิ่มขึ้นมา เช่น การรุกล้ําน่านฟ้าจากประเทศเพื่อนบ้าน และท่าทีของประเทศไทยที่ตอบสนองในเรื่องนี้ เป็นไปในท่าทีที่เป็นมิตรมากกว่าที่จะปกป้องประชาชนของตนเองว่า หากฝ่ายค้านจะโหมโรงเรียกร้องความสนใจก็โหมโรงไป แต่ต้องอยู่บนความพอเหมาะพอดีด้วย เรื่องบางเรื่องเป็นเรื่องละเอียดอ่อน เป็นเรื่องของความสัมพันธ์ระหว่างประเทศ หากไม่รู้ข้อมูลหรือข้อเท็จจริงก็ควรอยู่เงียบๆ ยังจะดีกว่า ไม่ใช่พยายามโยงทุกเรื่องให้เป็นเรื่องการเมืองไปหมด ประเทศจะเสียหายหรือไม่อย่างไรไม่สน แบบนั้นเรียกว่าใช้ไม่ได้ เพราะเอาแต่ได้ ไม่ได้ยึดประโยชน์ประเทศและประชาชนเป็นหลัก อยากให้นึกถึงประเทศด้วย อย่างไรก็ตาม การที่ฝ่ายค้านหยิบเรื่องนี้ขึ้นมาพูดนั้นเท่ากับการยอมรับไปในตัวว่า ข้อมูล หลักฐาน หรือข้อเท็จจริงที่อ้างว่าเป็นไม้เด็ดนั้นอาจจะไม่มีอยู่จริง พอเจอเรื่องที่เป็นกระแสจึงรีบกระโดดเข้าใส่ ผสมโรงไปกับเขาด้วย ถือว่าน่าผิดหวัง
"เมื่อฝ่ายค้านบอกว่ามีข้อมูลของรัฐมนตรีเกี่ยวกับเรื่องของการทุจริต การเอื้อประโยชน์ให้แก่พวกพ้องก็ควรนํามาแสดงด้วย อย่าอภิปรายลอยๆ หรือเอาเรื่องในอดีตมาปนกับเรื่องในปัจจุบันโดยไม่ได้ตรวจสอบ เพราะไม่เช่นนั้น คนที่จะทําผิดจริยธรรมอย่างร้ายแรงก็คือฝ่ายค้านเสียเอง ไหนๆ ก็จะเป็นการอภิปรายไม่ไว้วางใจเป็นครั้งสุดท้ายแล้ว ก็อยากจะขอให้สร้างผลงานให้ประชาชนได้จดจําบ้างว่า ฝ่ายค้านได้ทําหน้าที่อะไรในสภาฯ บ้าง เพื่อลบภาพจําที่พรรคก้าวไกลมักจะเอาแต่ไปร่วมกับม็อบบนท้องถนนจนไม่สนใจงานในสภาฯ เหมือนที่ผ่านมา" นายธนกร กล่าว
รัฐบาลไทย-ข่าวทำเนียบรัฐบาล-กรมทางหลวงชนบทส่งเสริมเศรษฐกิจการท่องเที่ยวในพื้นที่ เพิ่มคุณภาพชีวิตที่ดีให้กับประชาชน
วันพุธที่ 18 พฤษภาคม 2565
กรมทางหลวงชนบทส่งเสริมเศรษฐกิจการท่องเที่ยวในพื้นที่ เพิ่มคุณภาพชีวิตที่ดีให้กับประชาชน
ตามนโยบายของรัฐมนตรีว่าการกระทรวงคมนาคม สร้างสะพานข้ามแม่น้ําแควน้อย อําเภอไทรโยค จังหวัดกาญจนบุรี คาดแล้วเสร็จปลายปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างสะพานข้ามแม่น้ําแควน้อย ตําบลท่าเสาและวังกระแจะ อําเภอไทรโยค จังหวัดกาญจนบุรี ซึ่งปัจจุบันการก่อสร้างมีผลงานความคืบหน้าไปแล้วกว่าร้อยละ 15 ขณะนี้อยู่ระหว่างดําเนินการในส่วนของงานเข็มเจาะฐานรากสะพาน คาดว่าจะก่อสร้างเสร็จสมบูรณ์ในช่วงปลายปี 2566
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการส่งเสริมเศรษฐกิจการท่องเที่ยวในพื้นที่ ยกระดับมาตรฐานการคมนาคมทางบก เชื่อมต่อระบบโครงข่ายทางและสะพานระหว่างหมู่บ้าน ตําบล อําเภอให้มีความต่อเนื่อง ทช. จึงได้ดําเนินโครงการก่อสร้างสะพานข้ามแม่น้ําแควน้อย โดยมีจุดเริ่มต้นโครงการที่บริเวณบ้านช่องแคบ หมู่ 1 ตําบลท่าเสา และมีจุดสิ้นสุดโครงการที่บริเวณบ้านเขาช้าง หมู่ 1 ตําบลวังกระแจะ อําเภอไทรโยค จังหวัดกาญจนบุรี ซึ่งจะก่อสร้างเป็นสะพานคอนกรีตเสริมเหล็ก ความยาว 325 เมตร กว้าง 8 เมตร มีทางเท้ากว้างข้างละ 1 เมตร พร้อมก่อสร้างถนนผิวจราจรแบบแอสฟัลท์ติกคอนกรีตต่อเชื่อมทั้งสองฝั่ง ความยาวรวม 2,250 เมตร โดยใช้งบประมาณในการก่อสร้าง 99.140 ล้านบาท เมื่อก่อสร้างแล้วเสร็จ นอกจากจะช่วยพัฒนาโครงข่ายสะพานในเขตชุมชน เชื่อมการเดินทางของทั้ง 2 ตําบลแล้ว ยังช่วยเพิ่มคุณภาพชีวิตที่ดีให้กับประชาชนอย่างยั่งยืน ประหยัดค่าใช้จ่ายในการเดินทาง สามารถสัญจรและขนส่งพืชผลทางการเกษตรได้อย่างสะดวก รวดเร็ว และปลอดภัย
รัฐบาลไทย-ข่าวทำเนียบรัฐบาล-ศบค. เผย การเดินทางโดยอากาศยานต้องได้รับวัคซีนครบ 2 เข็ม ตามเกณฑ์กำหนด ย้ำสถานประกอบการคงมาตรการ COVID Free Setting อย่างเข้มงวด ขณะที่ประชาชนต้องป้องกันตนเองอย่างครอบจักรวาล
วันศุกร์ที่ 8 ตุลาคม 2564
ศบค. เผย การเดินทางโดยอากาศยานต้องได้รับวัคซีนครบ 2 เข็ม ตามเกณฑ์กําหนด ย้ําสถานประกอบการคงมาตรการ COVID Free Setting อย่างเข้มงวด ขณะที่ประชาชนต้องป้องกันตนเองอย่างครอบจักรวาล
ศบค. เผย การเดินทางโดยอากาศยานต้องได้รับวัคซีนครบ 2 เข็ม ตามเกณฑ์กําหนด ย้ําสถานประกอบการคงมาตรการ COVID Free Setting อย่างเข้มงวด ขณะที่ประชาชนต้องป้องกันตนเองอย่างครอบจักรวาล
วันนี้ (8 ตุลาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค เผย ที่ประชุม ศปก.ศบค. ได้เห็นชอบการปรับมาตรการผู้โดยสารอากาศยาน สําหรับผู้ที่จะเดินทางต้องได้รับวัคซีนครบ 2 เข็มตามเกณฑ์ที่กําหนด หรือมีผลตรวจโควิด-19 ด้วย ATK หรือ PCR ที่ยืนยันว่าไม่พบเชื้อภายใน 72 ชั่วโมง ที่สําคัญการตรวจคัดกรองก่อนเข้าพื้นที่จะต้องมีความเข้มงวด หากมีการตรวจพบในข้อห้ามต่าง ๆ ที่ไม่เข้าหลักเกณฑ์ที่กําหนด จะมีเงื่อนไขในการห้ามเข้าพื้นที่ จึงขอความร่วมมือพี่น้องประชาชนในการตรวจสอบความพร้อมของตนเองก่อนที่จะเดินทางไปยังพื้นที่อื่น ๆ ด้วย และในส่วนของมาตรการอื่น ๆ ที่ได้มีการกําหนดไว้ก่อนหน้านี้ทั้งในเรื่องของความเข้มงวดบนอากาศยาน การปรับระบบการระบายอากาศ งดการเสิร์ฟอาหาร รวมถึงการลําเลียงผู้โดยสาร ยังคงมาตรการความเข้มงวดดังกล่าวไว้ด้วย
นอกจากนี้ นายแพทย์เฉวตสรรยังกล่าวว่า จากผลคาดการณ์จากมาตรการล็อกดาวน์ และมาตรการต่อเนื่อง เรายังคงต้องดําเนินการตามมาตรการต่าง ๆ อย่างเคร่งครัด รวมทั้งกระจายการฉีดวัคซีนในทุกพื้นที่ การป้องกันตัวครอบจักรวาล อย่างเต็มที่ตลอดเวลา หากเป็นผู้ที่มีโอกาสสัมผัสเสี่ยงสูง ควรตรวจหาเชื้อโควิด-19 ด้วยชุดตรวจ ATK ย้ําผู้ประกอบการให้คงมาตรการ COVID Free Setting อย่างเข้มงวด ซึ่งถ้าสามารถดําเนินมาตรการต่าง ๆ เหล่านี้ได้ จํานวนตัวเลขผู้ติดเชื้อจะสามารถลดลงได้ พร้อมทั้งขอความร่วมมือให้ทุกคนต้องการ์ดสูง ป้องกันตนเองไว้ตลอดเวลา ยกตัวอย่างแม้แต่ประเทศสิงคโปร์ ที่มีการฉีดวัคซีนไปแล้วจํานวนมาก แต่ยังสามารถกลับมาพบการติดเชื้อมากขึ้น ขอให้ทุกคน Living with COVID อยู่กับโควิดได้ด้วยมาตรการที่ทุกคนใส่ใจ ร่วมมือกันทุกคน
...........................
รัฐบาลไทย-ข่าวทำเนียบรัฐบาล-โฆษกรัฐบาลสวน “เสรีพิศุทธ์” ไปจำคำใครมาพูด ย้ำนายกฯ ไม่เคยบอก 4 เดือนคนจนหมดประเทศ วอนเมื่อไม่รู้จริงก็อย่าเสียดสี ยกตนข่มท่าน ให้ตัวเองต้องเสียราคา
วันจันทร์ที่ 16 พฤษภาคม 2565
โฆษกรัฐบาลสวน “เสรีพิศุทธ์” ไปจําคําใครมาพูด ย้ํานายกฯ ไม่เคยบอก 4 เดือนคนจนหมดประเทศ วอนเมื่อไม่รู้จริงก็อย่าเสียดสี ยกตนข่มท่าน ให้ตัวเองต้องเสียราคา
โฆษกรัฐบาลสวน “เสรีพิศุทธ์” ไปจําคําใครมาพูด ย้ํานายกฯ ไม่เคยบอก 4 เดือนคนจนหมดประเทศ วอนเมื่อไม่รู้จริงก็อย่าเสียดสี ยกตนข่มท่าน ให้ตัวเองต้องเสียราคา
วันที่ 16 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส หัวหน้าพรรคเสรีรวมไทย กล่าวพาดพิงนายกรัฐมนตรีว่า พูดในสิ่งที่ทําไม่ได้ หลังเคยบอก 4 เดือนคนจนจะหมดประเทศว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ไม่เคยพูดว่าอีก 4 เดือนคนจนจะหมดประเทศ สามารถไปย้อนดูได้ พล.ต.อ.เสรีพิศุทธ์ไปเอาที่ไหนมาพูด การที่ท่านชอบย้ํานักหนาว่าตัวเองเป็นถึงอดีต ผบ.ตร. แต่กลับอ่านข่าวแบบลวก ๆ แล้วเอามาวิพากษ์วิจารณ์คนอื่นนั้น มีแต่จะทําให้ท่านเองถูกคนอื่นมองว่าไม่สมราคาคุย ท่านควรจะตรวจสอบให้ดีก่อนว่า ในข้อเท็จจริงแล้วท่านนายกฯ ได้พูดแบบนั้นจริงหรือไม่ ไม่ใช่รีบออกมาตีกิน เพื่อหวังเรียกความนิยมให้ตัวเองแบบนี้
“การแก้ไขปัญหาความยากจนที่กระทรวงมหาดไทยดําเนินการอยู่นั้นเป็นการแก้ปัญหาแบบพุ่งเป้า มีหลักเกณฑ์ ข้อมูลตัวเลข และเป้าหมายชัดเจนอยู่แล้ว หากสงสัยสามารถไปดูได้ ส่วนที่บอกว่ารัฐบาลเอาแต่กู้ ไม่มีการสร้างรายได้ให้ชาวบ้านนั้น พล.ต.อ.เสรีพิศุทธ์ไปจําคําพูดใครมาหรือไม่ เพราะน่าจะเป็นข้อมูลที่ผิดพลาด อย่างไรก็ตาม เข้าใจได้ว่าท่านเองก็ไม่มีความรู้เรื่องเศรษฐกิจ ดังนั้นก็ไม่ควรแสดงความเห็นเหมือนกับเป็นผู้รู้ แล้วมาเสียดสี ยกตนข่มผู้อื่นไปวัน ๆ นอกจากนี้ การอ้างว่าข้าราชการส่วนใหญ่ไม่เอา พล.อ.ประยุทธ์นั้น ไม่ทราบว่า พล.ต.อ.เสรีพิศุทธ์มโนไปเองหรือเปล่า เลิกหลอกตัวเองแล้วกลับสู่โลกแห่งความเป็นจริงได้แล้ว” นายธนกร กล่าว
...................
รัฐบาลไทย-ข่าวทำเนียบรัฐบาล-ก.อุตฯ ร่วมกับ
วันพฤหัสบดีที่ 26 พฤษภาคม 2565
ก.อุตฯ ร่วมกับ
ก.อุตฯ ร่วมกับ "ดีแทค เน็ตทํากิน" ลงพื้นที่หมู่บ้าน CIV บ้านนาต้นจั่น สุโขทัย เร่งพัฒนาทักษะดิจิทัลให้ชุมชนสร้างโอกาสทางการตลาดบนโลกออนไลน์
ก.อุตฯ ร่วมกับ "ดีแทค เน็ตทํากิน" ลงพื้นที่หมู่บ้าน CIV บ้านนาต้นจั่น สุโขทัย เร่งพัฒนาทักษะดิจิทัลให้ชุมชนสร้างโอกาสทางการตลาดบนโลกออนไลน์
สุโขทัย : วันนี้ (25 พฤษภาคม 2565) เวลา 08.30 น. นางวรวรรณ ชิตอรุณ รองปลัดกระทรวงอุตสาหกรรม นําคณะลงพื้นที่ขับเคลื่อนยกระดับขีดความสามารถหมู่บ้านอุตสาหกรรมเชิงสร้างสรรค์บ้านนาต้นจั่น จังหวัดสุโขทัย (Creative Industry Village : CIV) ซึ่งกระทรวงอุตสาหกรรมได้เข้าไปยกระดับการพัฒนาผลิตภัณฑ์ บรรจุภัณฑ์ การตลาด สร้างแบรนด์ของชุมชน รวมทั้งเชื่อมโยงการท่องเที่ยว มีผู้ประกอบการชุมชนได้รับใบรับรองมาตรฐานผลิตภัณฑ์ชุมชน (มผช.) ประเภทผ้าทอและกระเป๋าผ้า อาทิ ผ้าหมักโคลน ตุ๊กตาบาร์โหน ข้าวเปิ๊บ โฮมสเตย์ นอกจากนี้ชุมชนยังได้รับรางวัล PATA GOLD AWARDS 2012 รางวัลกินรี และรางวัลอื่นๆ อีกมากมาย มีสถานที่ท่องเที่ยวที่สําคัญได้แก่ จุดชมวิวห้วยต้นไฮ (ทะเลหมอก) ตลาดสามแคร่ ปั่นจักรยานชมทุ่งนานั่งรถอีแต๊กชมธรรมชาติ ชมสวนผลไม้และงานหัตถกรรมพื้นบ้าน ขณะเดียวกันชุมชนบ้านนาต้นจั่นยังได้รับการส่งเสริมและผ่านการตรวจประเมินการรับรองระบบคุณภาพการบริการตามมาตรฐานอุตสาหกรรมเอสการบริการหมู่บ้านอุตสาหกรรมสร้างสรรค์เพื่อการท่องเที่ยว มาตรฐาน มอก.เอส ของสํานักงานมาตรฐานผลิตภัณฑ์อุตสาหกรรม กระทรวงอุตสาหกรรม
รองปลัดกระทรวงอุตสาหกรรมและคณะฯ ได้ลงพื้นที่เยี่ยมชมจุดแรก คือ การทําตะเกียบไม้ไผ่ ชุมชนบ้านนาต้นจั่นมีไม้ไผ่จํานวนมาก จึงนําวัตถุดิบในท้องถิ่น คือไม้ไผ่ที่มีอายุตั้งแต่ 2 ปีขึ้นไป มาแปรรูปเป็นตะเกียบเพื่อเพิ่มมูลค่า โดยใช้เครื่องมือเครื่องจักรมาช่วยในการผลิต ผลิตส่งโรงงานเพื่อให้โรงงานนําไปอบต่อ จุดที่ 2   ชมการทอผ้าใต้ถุนบ้าน เป็นวิถีชีวิตที่มีการทอผ้าใต้ถุนบ้านตั้งแต่อดีตมาจนถึงปัจจุบัน โดยทอจากผ้าฝ้ายและนํามาหมักโคลน เพื่อให้มีความนุ่มประกอบกับลวดลายการทอยกดอกของผ้าซึ่งถือเป็นเอกลักษณ์เฉพาะและมีการใช้สีจากธรรมชาติมาใช้ย้อมผ้า เช่น แก่นขนุน เปลือกมังคุด ลูกมะเกลือ ฯลฯ และจุดที่ 3 ชมการทําตุ๊กตาบาร์โหนบ้านตาวงศ์ ตาวงศ์เป็นผู้ริเริ่มทําตุ๊กตาบาร์โหนจากไม้ ซึ่งสามารถนํามาบริหารนิ้วมือหรือนวดเพื่อสุขภาพที่ดี เป็นการนําเศษไม้ที่มีในท้องถิ่นมาสร้างมูลค่าทางเศรษฐกิจ
การลงพื้นที่บ้านนาต้นจั่นในวันนี้กระทรวงอุตสาหกรรม ได้ร่วมกับ "ดีแทค เน็ตทํากิน" ไปพัฒนาทักษะทางดิจิทัลให้ชุมชน เพื่อเพิ่มศักยภาพการทําการตลาดออนไลน์ การทําคอนเทนต์เพื่อเล่าเรื่องของชุมชน ซึ่งนอกจากจะเป็นส่งเสริมการท่องเที่ยวในชุมชนให้เกิดขึ้นแล้ว ยังจะเป็นการเพิ่มช่องทางการจําหน่าย เพิ่มรายได้เพิ่มขึ้น  ขณะเดียวกันคาดว่าการนําระบบดิจิทัลมาผสานกับวิถีชีวิตดั้งเดิมจะช่วยดึงจุดเด่นของชุมชนออกมาและเป็นจุดขาย อีกทั้งทําให้คนรุ่นใหม่มีความภาคภูมิใจในวัฒนธรรมภูมิปัญญาท้องถิ่น และเห็นคุณค่าสร้างสรรค์สิ่งใหม่ๆให้เกิดขึ้นในชุมชน สร้างอาชีพและรายได้ให้เพิ่มขึ้น” โดยมี นายสมชาย หาญหิรัญ สมาชิกวุฒิสภา ประธานคณะกรรมาธิการการเศรษฐกิจ การเงินและการคลัง วุฒิสภา นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นางสาวอัญชลี พลคชา อุตสาหกรรมจังหวัดสุโขทัย นางพัชรี ใบยาอุตสาหกรรมจังหวัดอุตรดิตถ์ คณะผู้บริหาร เจ้าหน้าที่กระทรวงอุตสาหกรรม นางอรอุมา ฤกษ์พัฒนาพิพัฒน์ ผู้อํานวยการอาวุโสสายงานสื่อสารองค์กรและพัฒนายั่งยืน ดีแทคเน็ตทํากิน ร่วมลงพื้นที่ และมีนางเสงี่ยม แสวงลาภ ประธานกลุ่มทอผ้าบ้านนาต้นจั่น ให้การต้อนรับ
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ปลื้มประชาชนตอบรับคนละครึ่งเฟส 4 ใช้สิทธิแล้ว 21 ล้านราย เปิดลงทะเบียนผู้ใช้รายใหม่เริ่มวันนี้ (10 ก.พ. 65) จนครบ 29 ล้านสิทธิ เริ่มใช้จ่ายได้ 17 ก.พ. นี้
วันพฤหัสบดีที่ 10 กุมภาพันธ์ 2565
โฆษกรัฐบาลเผย “นายกฯ” ปลื้มประชาชนตอบรับคนละครึ่งเฟส 4 ใช้สิทธิแล้ว 21 ล้านราย เปิดลงทะเบียนผู้ใช้รายใหม่เริ่มวันนี้ (10 ก.พ. 65) จนครบ 29 ล้านสิทธิ เริ่มใช้จ่ายได้ 17 ก.พ. นี้
โฆษกรัฐบาลเผย “นายกฯ” ปลื้มประชาชนตอบรับคนละครึ่งเฟส 4 ใช้สิทธิแล้ว 21 ล้านราย เปิดลงทะเบียนผู้ใช้รายใหม่เริ่มวันนี้ (10 ก.พ. 65) จนครบ 29 ล้านสิทธิ เริ่มใช้จ่ายได้วันที่ 17 ก.พ. นี้
วันที่ 10 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่าโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความยินดีที่ประชาชนพอใจโครงการคนละครึ่งเฟส 4 ที่กระตุ้นและขับเคลื่อนเศรษฐกิจได้จริงและต่อเนื่อง ตั้งแต่เปิดโครงการเมื่อวันที่ 1 ก.พ. 65 มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 24.67 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจํานวน 1.33 ล้านราย โดยเป็นผู้ประกอบการรายใหม่ 205 ราย โดยในวันนี้จะเป็นวันแรกที่เปิดให้ประชาชนกลุ่มใหม่ที่ยังไม่ได้เข้าร่วมโครงการคนละครึ่ง ระยะที่ 3 ลงทะเบียนเป็นวันแรก (10 กุมภาพันธ์ 2565) ต่อเนื่องทุกวัน ผ่านแอปพลิเคชัน “เป๋าตัง” หรือเว็บไซต์ www.คนละครึ่ง.com จนกว่าจะครบจํานวน 29 ล้านสิทธิ ทั้งนี้ ประชาชนทั่วไปฯ ที่ลงทะเบียนโครงการฯ ระยะที่ 4 สําเร็จ จะสามารถใช้สิทธิได้ตั้งแต่วันที่ 17 กุมภาพันธ์ ถึงวันที่ 30 เมษายน 2565
โฆษกประจําสํานักนายกรัฐมนตรี กล่าวเพิ่มเติมถึงความคืบหน้าโครงการฯ ระยะที่ 4 (ข้อมูล ณ วันที่ 8 กุมภาพันธ์ 2565) พบว่า มีผู้ใช้สิทธิจํานวน 21.17 ล้านราย มียอดการใช้จ่ายรวม 16,334.6 ล้านบาท แบ่งเป็นเงินที่ประชาชนจ่าย 8,269.0 ล้านบาท และรัฐร่วมจ่าย 8,065.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 6,062.2 ล้านบาท ร้านธงฟ้า 3,188.6 ล้านบาท ร้าน OTOP 783.8 ล้านบาท ร้านค้าทั่วไป 5,993.9 ล้านบาท ร้านบริการ 283.3 ล้านบาท และกิจการขนส่งสาธารณะ 22.8 ล้านบาท
“นายกรัฐมนตรีและรัฐบาล มีความมุ่งมั่นตั้งใจที่จะแก้ไขปัญหาและบรรเทาความเดือดร้อนของพี่น้องประชาชนชนทุกกลุ่ม โครงการคนละครึ่งเฟส 4 ถือเป็นโครงการที่ประชาชนพอใจ สามารถลดภาระค่าใช้จ่ายได้จริง เป็นการสนับสนุนให้ประชาชนส่งต่อกําลังซื้อไปยังผู้ประกอบการรายย่อย ให้สามารถมีรายได้จากการขายสินค้าและการให้บริการได้อย่างต่อเนื่อง ถือเป็นการกระตุ้นเศรษฐกิจตั้งแต่ผู้ประกอบการจนถึงระดับฐานราก” โฆษกประจําสํานักนายกรัฐมนตรี กล่าว